ყვავლოსმთა
ყვავლოსმთა — მთა საქართველოში, კახეთის მხარეში, ახმეტის მუნიციპალიტეტში. მდებარეობს პირიქითის ქედზე, მდინარეების დიდიხევისა (პირიქითის ალაზნის მარცხენა შენაკადი) და შაროარღუნის (არღუნის მარჯვენა შენაკადი) წყალგამყოფზე. სიმაღლე ზღვის დონიდან 3161 მ. აგებულია იურული თიხაფიქლებით. კალთებზე გვხვდება მყინვარები. დამახასიათებელია სუბალპური, ალპური და გლაციალურ-ნივალური ლანდშაფტები.